Diari Oficial de la Generalitat Valenciana


Sumari del DOGV 8965, del 02-12-2020 (2020/10447)

RESOLUCIÓ de 27 de novembre de 2020, de la Conselleria d'Educació, Cultura i Esport, per la qual es concedeixen dues beques per a la realització de pràctiques professionals en promoció lingüística en les dependències de la Direcció General de Política Lingüística i Gestió del Multilingüisme.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8965

Data del DOGV
:   02-12-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/10666


Data del document
:   27-11-2020

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 27 de novembre de 2020, de la Conselleria d'Educació, Cultura i Esport, per la qual es concedeixen dues beques per a la realització de pràctiques professionals en promoció lingüística en les dependències de la Direcció General de Política Lingüística i Gestió del Multilingüisme. [2020/10717]  
L'Ordre 87/2016, de 21 de desembre, de la Conselleria d'Educació, Investigació, Cultura i Esport, va establir les bases reguladores i el procediment general per a la concessió de beques per a fer pràctiques professionals en les dependències de la Direcció General de Política Lingüística i Gestió del Multilingüisme.  
La Resolució de 23 de juny de 2020, de la Conselleria d'Educació, Cultura i Esport, convoca beques per a la realització de pràctiques professionals en dependències de la Direcció General de Política Lingüística i Gestió del Multilingüisme (DOGV 8847, d'01.07.2020).   
La Correcció d'errades de la Resolució de 23 de juny de 2020, de la Conselleria d'Educació, Cultura i Esport (DOGV 8917, d'01.10.2020), corregeix les localitats que es poden sol·licitar per a la beca i que els aspirants han d'ordenar per prioritat, i que afig València - Saïdia i Xàtiva.  
La Resolució de 13 d'octubre de 2020, de la Conselleria d'Educació, Cultura i Esport, amplia el termini màxim per a dictar i notificar la resolució sobre les sol·licituds formulades, establit en la Resolució de 23 de juny de 2020, de la Conselleria d'Educació, Cultura i Esport (DOGV 8932, de 22.10.2020).  
La comissió avaluadora es va reunir els dies 23.07.2020, 18.09.2020 i 06.10.2020, i ha fet les propostes d'adjudicació com estableix el punt 7 de l'article 10 de les bases reguladores.  
Després del procediment de selecció, queden tres vacants, i només es concedeixen dues beques.  
Per tant, d'acord amb el que indica el punt 10 de l'article 10 de l'Ordre 87/2016, de 21 de desembre de 2016, resolc:  
  
Primer  
Aprovar la proposta feta per la comissió avaluadora i adjudicar les beques convocades per a la realització de pràctiques professionals en la modalitat A, per haver obtingut la major puntuació, de conformitat amb el barem establit en l'article 11 de les bases de la convocatòria, a les persones següents:  
Albelda Miguel, Ariana \*\*\*4761\*\*  
Moncholí Romero, Miriam \*\*\*6190\*\*  
La resta de persones sol·licitants no tenen els requisits de la convocatòria, raó per la qual no s'adjudiquen les cinc beques, sinó dues i no es constitueix borsa de reserva.  
D'acord amb l'apartat seté de la resolució de convocatòria, la beca d'Ariana Albelda Miguel serà per a fer les pràctiques a la localitat de Xàtiva i la de Miriam Moncholí Romero a la localitat de València, segons la preferència indicada per les aspirants en la sol·licitud.  
  
Segon  
Desestimar les sol·licituds següents pels motius que s'indiquen:  
  
Cognoms i nom Motiu de l'exclusió  
Barbera Sanchis, Angela b  
Burgos Moreno, Maria b i c  
Delgado Medina, Carolina b  
Enguer i Saus, Joan b  
Esteve Vert, Pascual c  
Llido Moliner, Alicia a i b  
Maravilla Tarrazona, Andrea b  
Melia García, Maria c  
Mondejar Roman, Belen b i c  
Morillas Esteve, Jose Antonio b  
Roa Garcia, Eva Maria c  
Rueda Ibañez, Belen b  
Santacreu Ferra, Lidia c  
Torres Fernandez, Victor Alejandro b  
Tortosa Gozalvez, Clara b  
Els motius d'exclusió indiquen l'apartat de l'ordre de les bases (DOGV de 28.12.2016):  
4.1.a Ser major de trenta-cinc anys.   
4.1.b No tenir la titulació requerida o que hagen passat més de cinc anys des que va obtindre el títol.  
4.1.c No tenir el certificat C2 de coneixements de valencià expedit per la JQCV.  
  
Tercer  
La incorporació de les persones adjudicatàries s'ha de fer efectiva el dia 1 de desembre de 2020. El període màxim de duració de les beques és de dotze mesos des de la data d'incorporació. Queden condicionats els mesos que falten per a completar aquest període, que corresponen a l'any 2021, al fet que hi haja consignació pressupostària suficient en l'exercici.  
El període de duració podrà prorrogar-se, sense necessitat d'una altra convocatòria, per un període màxim de dotze mesos addicionals, sempre que hi haja la disponibilitat pressupostària adequada i suficient en els pressupostos de la Generalitat, i que l'exercici de l'activitat que s'estiga efectuant ho requerisca o aconselle.   
  
Quart  
L'import de la beca és de 1.067,15 € (mil seixanta-set euros amb quinze cèntims) bruts mensuals, de conformitat amb la Resolució de 12 de febrer de 2019, de la Conselleria d'Hisenda i Model Econòmic (DOGV núm. 8487, de 15.02.2019), i vist l'increment salarial addicional previst en la disposició addicional tercera del Decret llei 1/2019, de 18 de gener, del Consell.  
Com estableix l'article 17.1 del Decret 132/2009, i està previst en l'apartat sisé de la resolució de convocatòria, aquesta quantia s'incrementarà aplicant el mateix increment global previst per al sector públic valencià en la llei de pressupostos de cada any.  
Sobre aquest import haurà de realitzar-se la retenció a compte de l'impost sobre la renda de les persones físiques, així com la cotització corresponent a la Seguretat Social, en els termes que estableix el Reial decret 1493/2011, de 24 d'octubre, i les altres que, si és el cas, pertoquen.  
A més, es procedirà al finançament de la quota d'empresa de la Seguretat Social dels adjudicataris de les beques, de conformitat amb el Reial decret 1493/2011, de 24 d'octubre, pels imports anuals que legalment s'establisquen.  
El pagament serà a càrrec del capítol IV, línia S6954000, del programa 422.50, del pressupost de la Generalitat per a l'any 2020, i sempre que hi haja dotació en la línia pressupostària corresponent, del pressupost de 2021. L'import per a l'anualitat de 2020 és de 2.273,80 € i l'import per a l'anualitat de 2021 és de 25.011,80 ?, condicionat aquest a l'existència de crèdit adequat i suficient en el pressupost de la Generalitat per a l'exercici 2021.  
En cas de pròrroga de les beques, en el segon període, la quantia procedent serà la que resulte aplicable d'acord amb la resolució a què es refereix l'article 17.1 del Decret 132/2009, de 4 de setembre, pel qual es regula la concessió de beques, que estiga vigent aleshores.  
De conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquesta resolució, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, atenent els terminis i davant dels òrgans que s'indiquen a continuació:  
a) El recurs de reposició ha d'interposar-se davant del conseller d'Educació, Cultura i Esport, en el termini d'un mes comptador des de l'endemà de la publicació en el Diari Oficial de la Generalitat Valenciana.  
b) El recurs contenciós administratiu ha de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptador des de l'endemà de la publicació d'aquesta resolució en el Diari Oficial de la Generalitat Valenciana.  
  
València, 27 de novembre de 2020.- El director general de Política Lingüística i Gestió del Multilingüisme: Rubén Trenzano Juan.